ঠিক এসময় শ্রীমতী দেখলেন রাম গল একটি দশ পয়সার মুদ্রা সজনির হাতের তালুতে ঢুকিয়ে দিচ্ছেন। আসলে তিনি এই ঝাড়ুদার মহিলার খোলা হাতের মধ্যে পয়সাটা রাখতে চেয়েছিলেন, চেপে ধরতে চাননি। শ্রীমতী গলের অনুভূতিহীন কল্পনা এমন ধারণার জন্ম দিয়েছে যে, এ-ধরনের ভিক্ষা দান বা দয়া প্রদর্শন একটা চূড়ান্ত পর্যায়ে এ-দুজনের মধ্যে সম্পর্ক স্থাপন করেছে। তার এমনও মনে হয়েছে, তিনি প্রত্যক্ষ করেছেন তাদের মধ্যে উল্কার মতো দৃষ্টিবিনিময় হয়েছে। তার ধারণা এ দুজন প্রেমিক-প্রেমিকার মাথার ওপর টগবগ করে ফোটানো ঘি-এর বড় কড়াই উল্টে পড়ে গেছে। তবে শ্রী রাম গলের প্রসন্ন মুখে অচঞ্চল প্রশান্ত ভাব এ-ধরনের উগ্র কর্মস্পৃহাকে নিসেত্মজ করে ফেলে। বরং শ্রীমতী নম্রভাবে তার মাথা নোয়ালেন আর একজন নিষ্পাপ প্রেমিকার মতো তার দিকে তাকিয়ে উলুধ্বনি দিলেন।